CELEX: 32020R0757
Language: fi
Date: 2020-06-08 00:00:00
Title: Komission asetus (EU) 2020/757, annettu 8 päivänä kesäkuuta 2020, asetuksen (EU) N:o 142/2011 muuttamisesta tiettyjen eläimistä saatavien sivutuotteiden ja niistä johdettujen tuotteiden jäljitettävyyden osalta (ETA:n kannalta merkityksellinen teksti)

9.6.2020   
               
               
                  FI
               
               
                  Euroopan unionin virallinen lehti
               
               
                  L 179/5
               
            
         KOMISSION ASETUS (EU) 2020/757,
         annettu 8 päivänä kesäkuuta 2020,
         asetuksen (EU) N:o 142/2011 muuttamisesta tiettyjen eläimistä saatavien sivutuotteiden ja niistä johdettujen tuotteiden jäljitettävyyden osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä sekä asetuksen (EY) N:o 1774/2002 kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1069/2009 (1) ja erityisesti sen 21 artiklan 6 kohdan d alakohdan ja 31 artiklan 2 kohdan
         sekä katsoo seuraavaa:
         
                     (1)
                  
                  
                     Komission asetuksessa (EU) N:o 142/2011 (2) vahvistetaan asetuksen (EY) N:o 1069/2009 täytäntöönpanoa koskevat säännöt, joihin kuuluvat myös eläimistä saatavien sivutuotteiden ja niistä johdettujen tuotteiden jäljitettävyyttä koskevat vaatimukset.
                  
               
                     (2)
                  
                  
                     Johdetut tuotteet luokitellaan asetuksen (EY) N:o 1069/2009 7 artiklan 2 kohdan mukaisesti edelleen samaan luokkaan kuin ne eläimistä saatavat sivutuotteet, joista ne on johdettu. Kalaöljyt ja kalajauho voivat kuitenkin tietyissä olosuhteissa sisältää tiettyjä jäämiä suurempina pitoisuuksina kuin ne ihmisravinnoksi soveltuvat kalat tai kalastustuotteet, joista ne on saatu, minkä vuoksi niille on suoritettava detoksikaatio ennen niiden käyttöä eläinten rehussa.
                  
               
                     (3)
                  
                  
                     Komission asetuksessa (EU) 2015/786 (3) määritellään eläinten rehuksi tarkoitettuihin tuotteisiin sovellettavien detoksikaatiomenetelmien hyväksymisperusteet. Luokkaan 3 kuuluvasta aineksesta saatuihin kalaöljyihin ja kalajauhoon sovellettavia detoksikaatiomenetelmiä koskevilla asetuksessa (EU) 2015/786 vahvistetuilla vaatimuksilla ja hyväksymisperusteilla olisi varmistettava, ettei luokkaan 3 kuuluvasta aineksesta saatu detoksisoitu kalaöljy tai kalajauho vaaranna eläinten ja ihmisten terveyttä ja ympäristöä eikä menetelmä muuta haitallisesti rehun ominaisuuksia. Toimivaltainen viranomainen voi näin ollen sallia detoksikaation oman jäsenvaltionsa alueella, mutta tällaisen aineksen lähettämiselle toiseen jäsenvaltioon detoksikaatiota varten ei ole vahvistettu yhdenmukaistettuja sääntöjä.
                  
               
                     (4)
                  
                  
                     Jotta voitaisiin sallia tuotantoeläinten ruokintaan tarkoitettujen tiettyjen kalaöljyjen ja kalajauhon detoksikaatio, olisi vahvistettava vaatimukset, jotka koskevat liian suuria jäämäpitoisuuksia sisältävien kalaöljyjen ja kalajauhon lähettämistä toiseen jäsenvaltioon Euroopan parlamentin ja neuvoston asetuksen (EY) N:o 183/2005 (4) mukaisesti hyväksytyissä laitoksissa tapahtuvaa detoksikaatiota varten. Jäsenvaltioiden olisi sen vuoksi tarvittaessa sallittava riskinarvioinnin jälkeen sellaisten kalaöljyjen ja kalajauhon, jotka on tarkoitettu rehuaineiden tuotantoon ja jotka sisältävät Euroopan parlamentin ja neuvoston direktiivissä 2002/32/EY (5) tarkoitettuja dioksiineja ja/tai polykloorattuja bifenyylejä (PCB:t) liian suurina pitoisuuksina, kuljettaminen toisista jäsenvaltioista alueellaan detoksikaatiota varten rekisteröityihin tai hyväksyttyihin laitoksiin.
                  
               
                     (5)
                  
                  
                     Tässä asetuksessa säädettyä detoksikaatiota ei kuitenkaan pitäisi soveltaa luokkaan 3 kuuluvasta aineksesta saatuihin kalaöljyihin ja kalajauhoon, jotka on jo saatettu markkinoille ja joiden on virallisessa valvonnassa todettu sisältävän dioksiineja ja/tai polykloorattuja bifenyylejä (PCB:t) liian suurina pitoisuuksina.
                  
               
                     (6)
                  
                  
                     Asetuksen (EU) N:o 142/2011 21 artiklaa ja liitettä VIII olisi muutettava sisällyttämällä niihin vaatimukset, jotka koskevat johdettujen tuotteiden lähettämistä toiseen jäsenvaltioon detoksikaatiota varten.
                  
               
                     (7)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetus (EU) N:o 142/2011 seuraavasti:
            
                        1)
                     
                     
                        Lisätään 21 artiklaan kohta seuraavasti:
                        
                           ”3.   Rehuaineiden tuotantoon tarkoitettujen luokkaan 3 kuuluvasta aineksesta saatujen kalaöljyjen ja kalajauhojen, lukuun ottamatta sellaisia, jotka on tuotu kolmansista maista, kuljettaminen kalajauhon ja kalaöljyjen tuotantoon hyväksytystä käsittelylaitoksesta rehualan tuotantolaitokseen, joka on toisessa jäsenvaltiossa rekisteröity tai hyväksytty asetuksen (EY) N:o 1069/2009 mukaisesti ja hyväksytty asetuksen (EY) N:o 183/2005 10 artiklan 3 kohdan mukaisesti suorittamaan detoksikaatiota komission asetuksessa (EU) 2015/786 (*1) tarkoitettujen menetelmien mukaisesti, on toteutettava liitteessä VIII olevassa VII luvussa vahvistettujen sääntöjen mukaisesti.
                        
                        
                           (*1)  Komission asetus (EU) 2015/786, annettu 19 päivänä toukokuuta 2015, eläinten rehuksi tarkoitettuihin tuotteisiin Euroopan parlamentin ja neuvoston direktiivin 2002/32/EY mukaisesti sovellettavien detoksikaatiomenetelmien hyväksymisperusteiden määrittämisestä (EUVL L 125, 21.5.2015, s. 10).”"
                        
                     
                  
                        2)
                     
                     
                        Muutetaan liite VIII tämän asetuksen liitteen mukaisesti.
                     
                  
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 8 päivänä kesäkuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 300, 14.11.2009, s. 1.
         
            (2)  Komission asetus (EU) N:o 142/2011, annettu 25 päivänä helmikuuta 2011, muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä annetun Euroopan parlamentin ja neuvoston asetuksen (EY) N:o 1069/2009 täytäntöönpanosta sekä neuvoston direktiivin 97/78/EY täytäntöönpanosta tiettyjen näytteiden ja tuotteiden osalta, jotka vapautetaan kyseisen direktiivin mukaisista eläinlääkärintarkastuksista rajatarkastusasemilla (EUVL L 54, 26.2.2011, s. 1).
         
            (3)  Komission asetus (EU) 2015/786, annettu 19 päivänä toukokuuta 2015, eläinten rehuksi tarkoitettuihin tuotteisiin Euroopan parlamentin ja neuvoston direktiivin 2002/32/EY mukaisesti sovellettavien detoksikaatiomenetelmien hyväksymisperusteiden määrittämisestä (EUVL L 125, 21.5.2015, s. 10).
         
            (4)  Euroopan parlamentin ja neuvoston asetus (EY) N:o 183/2005, annettu 12 päivänä tammikuuta 2005, rehuhygieniaa koskevista vaatimuksista (EUVL L 35, 8.2.2005, s. 1).
         
            (5)  Euroopan parlamentin ja neuvoston direktiivi 2002/32/EY, annettu 7 päivänä toukokuuta 2002, haitallisista aineista eläinten rehuissa – Neuvoston lausuma (EYVL L 140, 30.5.2002, s. 10).
      
      
         
            LIITE
            Lisätään asetuksen (EU) N:o 142/2011 liitteeseen VIII teksti seuraavasti:
            
               ”VII luku
               
                  REHUAINEEN TUOTANTOON TARKOITETTUJEN KALAÖLJYJEN JA KALAJAUHON KULJETUS DETOKSIKAATIOLAITOKSEEN
               
               
                           1.
                        
                        
                           Toimijoiden, jotka aikovat kuljettaa rehun tuotantoon tarkoitettuja luokkaan 3 kuuluvasta aineksesta saatuja kalaöljyjä ja kalajauhoa kalajauhon ja kalaöljyjen tuotantoon hyväksytystä käsittelylaitoksesta rehualan tuotantolaitokseen, joka on toisessa jäsenvaltiossa rekisteröity tai hyväksytty asetuksen (EY) N:o 1069/2009 mukaisesti ja hyväksytty asetuksen (EY) N:o 183/2005 10 artiklan 3 kohdan mukaisesti suorittamaan detoksikaatiota komission asetuksessa (EU) 2015/786 tarkoitettujen menetelmien mukaisesti, on haettava lähetystä koskevaa lupaa määräpaikan toimivaltaiselta viranomaiselta.
                           Hakemus on tehtävä asetuksen (EU) N:o 142/2011 liitteessä XVI olevan III luvun 10 jaksossa vahvistetun hakemuksien ja lupien vakiomallin mukaisesti.
                        
                     
                           2.
                        
                        
                           Edellä 1 kohdassa tarkoitetun määräjäsenvaltion toimivaltaisen viranomaisen on ilmoitettava toimijalle lähetystä koskevasta päätöksestään palauttamalla 1 kohdan toisessa alakohdassa tarkoitettu hakemus asianmukaisesti täytettynä.
                        
                     
                           3.
                        
                        
                           Alkuperäjäsenvaltion toimivaltaisen viranomaisen on päätöksen 2004/292/EY mukaisesti ilmoitettava Traces-järjestelmällä määräjäsenvaltion toimivaltaiselle viranomaiselle jokaisesta lähetetystä lähetyksestä.
                        
                     
                           4.
                        
                        
                           Tämän luvun 1–3 kohtaa ei sovelleta luokkaan 3 kuuluvasta aineksesta saatuihin kalaöljyihin ja kalajauhoon, jotka on jo saatettu markkinoille rehun tuotantoa varten ja joiden on virallisessa valvonnassa todettu sisältävän dioksiineja ja/tai polykloorattuja bifenyylejä (PCB:t) liian suurina pitoisuuksina.”